Sammen med Tatu Backmans ankomst til Frederikshavn bliver Kasper Pedersen en vigtig brik i White Hawks defensiv til den kommende sæson, lyder det fra klubben i en pressemeddelelse. Kasper Pedersen har fået sin ishockeyopvækst i Rødovre, og har de sidste par sæsoner hørt til de bedste i Rødovres backformation. Kasper Pedersen er en ung back med et meget stort talent og den rigtige vilje og indstilling til ishockeyen, og samtidig en spiller som Cheftræner Olaf Eller har et indgående kendskab til.

Referat:
Elite Nord Frederikshavn A/S, selskabet bag Frederikshavn White Hawks har indgået aftale med Rødovres unge backtalent Kasper Pedersen for næste sæson.